Jedanaesti saziv Narodne skupštine Republike Srpske
Jedanaesti saziv Narodne skupštine Republike Srpske konstituisan je 15. novembra 2022. godine na osnovu rezultata općih izbora u Bosni i Hercegovini održanih 2. oktobra 2022. godine. Za predsjednika Narodne skupštine RS je na konstitutivnoj sjednici izabran Nenad Stevandić iz Ujedinjene Srpske. Za potpredsjednike Narodne skupštine 1. decembra 2022. su izabrani: iz srpskog naroda Petko Rankić (SP), iz hrvatskog naroda Anja Ljubojević (SNSD) i iz bošnjačkog naroda Mirsad Duratović (Pokret za državu, odnosno član Demokratske fronte, stranke iz te koalicije). Poslanici jedanaestog saziva su izabrali novu Vladu Republike Srpske 21. decembra 2022. godine, na čelu sa Radovanom Viškovićem, kojem je to druga Vlada na čijem je čelu. U Vladi su se našli ministri iz sljedećih stranaka SNSD (10 ministara), SP (2), DEMOS (1), US (1), NPS (1) i BHZ (1).